Priekšlikums Eiropas Parlamenta un Padomes lēmums par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (EGF/2010/000 TA 2010 – tehniskā palīdzība pēc Komisijas iniciatīvas) /* COM/2010/0182 galīgā redakcija */





[pic] | EIROPAS KOMISIJA | Briselē, 27.4.2010 COM(2010)182 galīgā redakcija Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (EGF/2010/000 TA 2010 – tehniskā palīdzība pēc Komisijas iniciatīvas) PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību[1] ļauts izmantot Eiropas Globalizācijas pielāgošanas fondu (EGF) (28. punkts), nepārsniedzot maksimālo ikgadējo apjomu EUR 500 miljonus, papildus finanšu shēmas attiecīgajām pozīcijām. EGF ieguldījumiem piemērojamie noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. PIETEIKUMA KOPSAVILKUMS UN ANALĪZE Pamatdati EGF atsauces numurs EGF/2010/000 Eiropas Komisija Tehniskā palīdzība Administratīvie izdevumi: budžets (EUR) 1 110 000 Administratīvie izdevumi procentos (maksimālais ierobežojums: 0,35 %) 0,22 % Saskaņā ar Regulas (EK) Nr. 1927/2006 8. panta 1. punktu 0,35 % no EGF maksimālā ikgadējā apjoma pēc Komisijas iniciatīvas katru gadu var izmantot tehniskajai palīdzībai. Finansējamā tehniskā palīdzība un tās paredzamo izmaksu sadalījums 1. Šo ieguldījumu izmantos Regulas (EK) Nr. 1927/2006 8. panta 1. un 4. punktā un 9. panta 2. punktā minētajiem izdevumiem, kā tas sīkāk izklāstīts turpmāk. 2. Uzraudzība . Komisija plāno veikt virkni paralēlu pētījumu par pašreizējo EGF lietu īstenošanu. Šajos pētījumos pārraudzīs īstenošanu, stipros un vājos punktus, gūtos panākumus un pieredzi turpmākajām lietām, un nodrošinās novērtētājus ar noderīgiem pamatmateriāliem. Pirmos desmit pētījumus sāks 2010. gadā, un katrs no tiem izmaksās aptuveni EUR 25 000, t. i., kopumā EUR 250 000. 3. Informācija . EGF tīmekļa vietni, kas saskaņā ar 9. panta 2. punktu Regulā (EK) Nr. 1927/2006 Komisijai ir jāizveido un jāuztur, regulāri atjauninās un paplašinās, katru jaunu elementu tulkojot arī visās ES valodās. Izdos presei paredzētu materiālu kopumu, kā arī sagatavos, tulkos, izdos un izplatīs EGF gada ziņojumu. Uzlabos EGF redzamību un vispārējo informētību par to. Informāciju par EGF sniegs dažādās Komisijas publikācijās un audiovizuālajos darbos. Šo posteņu izmaksas 2010. gadā tiek lēstas EUR 240 000 apmērā. 4. Zināšanu pamata izveidošana. Izmantojot pakalpojumu līgumu, kas paredzēts EUR 50 000 apmērā, tiks veikts pētījums, kura mērķis ir savākt datus par atlaišanas gadījumu posmiem un atsevišķu darba ņēmēju pieredzi gan atlaišanas posmā, gan atkārtotas darbā pieņemšanas posmā. Komisijai šie pētījumi ir vajadzīgi, lai uzlabotu Regulas (EK) Nr. 1927/2006 īstenošanu dalībvalstīs. 5. Administratīvā un tehniskā palīdzība. EGF kontaktpersonu ekspertu grupa[3], kurā ir 27 dalībnieki (viens no katras dalībvalsts), 2010. gadā rīkos divas sanāksmes. Katras sanāksmes budžets ir EUR 35 000. Abu sanāksmju kopējās izmaksas paredzētas EUR 70 000 apmērā. 6. Turklāt Komisija rīkos veiksmīgas prakses apmaiņu starp dalībvalstīm, ļaujot dalībniekiem ar EGF izmantošanas pieredzi veidot sadarbības tīklus un saņemt palīdzību no eksperta, kurš sagatavos dokumentāciju un ziņojumus. 2010. gadā viena no šīm sanāksmēm ir veltīta informācijas un pieredzes apmaiņai ar dalībvalstu revidentiem, kuri ir atbildīgi par EGF revīzijām. Dalībvalstu revidentiem joprojām ir neliela pieredze ar EGF, ņemot vērā laiku līdz lietas ir gatavas revīzijai, un tie ir izteikuši patiesu vēlmi gūt iespēju, lai apmainītos ar informāciju un pieredzi savā starpā un ar Komisijas revidentiem. Šiem sadarbības tīklu izveides pasākumiem paredzēti EUR 200 000. 7. Novērtēšana. Pasākumus EGF starpposma izvērtēšanai, kas paredzēta Regulas (EK) Nr.1927/2006 17. panta 1. punkta a) apakšpunktā, sāks 2010. gadā. Novērtēšanas pamatlīgumi 2009. gadā tika apstiprināti pārāk vēlu, tādēļ EGF nevarēja sākt darbu pagājušajā gadā; tādējādi pirmie ieguldījumi tika atlikti un, kā sākotnēji tika plānots, to summa būs EUR 300 000. Posteņi | Paredzētais skaits | Paredzētās izmaksas par posteni (eur) | Kopējās izmaksas (eur) | Uzraudzība. Īstenošanas pētījumi | 10 | 25 000 | 250 000 | Informatīvās darbības | Dažādi | Dažādi | 240 000 | Zināšanu pamata izveidošana | 1 | 50 000 | 50 000 | Administratīvā un tehniskā palīdzība: EGF kontaktpersonu eksperta grupu sanāksmes | 2 | 35 000 | 70 000 | Administratīvā un tehniskā palīdzība: EGF īstenošanas semināri | 2 | 100 000 | 200 000 | Novērtēšana | 1 | 300 000 | 300 000 | Kopējās paredzētās izmaksas | 1 110 000 | Finansējums 8. Kopējais pieejamais EGF gada budžets ir EUR 500 miljoni. Regulas (EK) Nr. 1927/2006 8. panta 1. punktā noteikts, ka 0,35 % no šīs summas (t.i., EUR 1 750 000) pēc Komisijas iniciatīvas var katru gadu izmantot tehniskajai palīdzībai. Patlaban ir pieejama visa 2010. gadam paredzētā summa; tehniskajai palīdzībai līdzekļi vēl nav piešķirti. 9. Ierosinātais ieguldījums tehniskajai palīdzībai pēc Komisijas iniciatīvas 2010. gadā ir EUR 1 110 000. Pēc šīs summas izmantošanas, iespējams, vēl būs pieejami EUR 640 000, ja vēlāk šajā gadā būtu vajadzīga palīdzība. 10. Ņemot vērā EGF ieguldījuma maksimāli iespējamo apjomu saskaņā ar 8. panta 1. punktu Regulā (EK) Nr. 1927/2006, kā arī iespējas pārdalīt apropriācijas, Komisija ierosina izmantot EGF līdzekļus iepriekš minētās kopsummas apmērā, kas piešķirama atbilstoši finanšu shēmas 1.a pozīcijai. 11. Iesniedzot šo priekšlikumu par EGF izmantošanu, Komisija sāk trīspusēju sarunu vienkāršoto procedūru, kā noteikts 2006. gada 17. maija Iestāžu nolīguma 28. punktā, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kura panāk vienošanos par izmantošanas priekšlikuma projektu attiecīgā politiskā līmenī, informēt otru iestādi un Komisiju par saviem nodomiem. Nesaskaņu gadījumā starp abām budžeta lēmējinstitūcijas iestādēm tiks sasaukta oficiāla trīspusēja sanāksme. 12. Komisija atsevišķi iesniedz pārvietojuma pieprasījumu, lai 2010. gada budžetā iekļautu īpašas saistību un maksājumu apropriācijas, kā tas ir paredzēts 2006. gada 17. maija Iestāžu nolīguma 28. punktā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (EGF/2010/000 TA 2010 – tehniskā palīdzība pēc Komisijas iniciatīvas) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[4] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi[5] un jo īpaši tās 8. panta 2. punktu, ņemot vērā Komisijas priekšlikumu[6], tā kā: (1) Eiropas Globalizācijas pielāgošanas fonds (EGF) tika izveidots, lai sniegtu papildu atbalstu atlaistajiem darba ņēmējiem, kas cieš no lielām strukturālām izmaiņām pasaules tirdzniecības modeļos, un lai palīdzētu viņiem no jauna integrēties darba tirgū. (2) Attiecībā uz pieteikumiem, kas iesniegti kopš 2009. gada 1. maija, EGF darbības joma tika paplašināta, iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi. (3) Saskaņā ar 2006. gada 17. maija Iestāžu nolīgumu EGF līdzekļus var izmantot ne vairāk kā EUR 500 miljonu apmērā gadā. (4) Regulā (EK) Nr. 1927/2006 paredzēts, ka 0,35 % no gada maksimālās summas pēc Komisijas iniciatīvas var katru gadu izmantot tehniskajai palīdzībai. Tādēļ Komisija ierosina izmantot EUR 1 110 000. (5) Tādēļ jāizmanto EGF līdzekļi, lai sniegtu tehnisko palīdzību pēc Komisijas iniciatīvas, IR PIEŅĒMUŠI ŠO LĒMUMU. 1. pants Eiropas Savienības 2010. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu EUR 1 110 000 saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī . Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] http://ec.europa.eu/transparency/regexpert/detail.cfm?ref=2100. [4] OV C 139, 14.6.2006., 1. lpp. [5] OV L 406, 30.12.2006., 1. lpp. [6] OV C […], […], […]. lpp.